

REPUBLIKA SLOVENIJA

**MINISTRSTVO ZA OKOLJE IN PROSTOR**

INŠPEKTORAT RS ZA OKOLJE IN PROSTOR

OBMOČNA ENOTA NOVO MESTO

Defranceschijeva ulica 1, 8000 Novo mesto T: 07 394 21 60

 F: 01 420 44 83

 E: irsop.oe-nm@gov.si

 www://iop.gov.si

**Številka: 06182-3253/2021**

**Datum: 11.1.2022**

**POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI**

**ONESNAŽEVANJE OKOLJA VEČJEGA OBSEGA**

**Zavezanec:** ATOTECH SLOVENIJA d. d. Podnart 43, 4244 Podnart

**Naprava / lokacija:** Naprava, za farmacevtsko proizvodnjo/ na lokaciji Šmarješka cesta 6, 8501

Novo mesto

**Datum pregleda:** 29. 11 .2021

**Okoljevarstveno dovoljenje (OVD):**

* številka 35407-7/2014-10 z dne 23. 10. 2014
* Sprememba; odločba št. 35406-69/2015-10 z dne 30 .5 2016,
* Sprememba ; odločba št.35406-5/2015-11 z dne 29. 5. 2015
* Sprememba ; odločba št 35406-65/2017 z dne 20. 6. 2018
* Sprememba ; odločba št 35406-7/2017 z dne 13. 2. 2019

**Usklajenost z OVD: DA.**

**Zaključki / naslednje aktivnosti:**

Pri inšpekcijskem pregledu glede industrijskih odpadnih vod se ugotavlja, da celotna naprava glede letnih količin onesnaževal okolja ne obremenjuje čezmerno. Naprava ATOTECH SLOVENIJA ni presegala mejnih vrednosti letnih količin onesnaževal: arzen, baker, cink, kadmij, kobalt, celotni krom, nikelj, svinec, živo srebro, fluorid, celotni ogljikovodiki - mineralna olja ter AOX in emisijski delež oddane toplote ni bil višji od predpisanih za odvajanje v vode - potok Jezerc; naprava ne povzroča čezmerne obremenitve okolja.

V zvezi z emisijami snovi v zrak iz nepremičnih naprav v letu 2020 je bilo ugotovljeno, da so vsi rezultati meritev emisijskih koncentracij snovi iz proizvodnje v dovoljenih mejah. Iz poročila se ugotavlja, da so merilna mesta usklajena s standardom.

Glede ravnanja z odpadki ni bilo ugotovljenih nepravilnosti.

Zavezanec ima izdelano Poročilo o obratovalnem monitoringu hrupa v okolju, meritve ne izkazujejo preseganj mejnih vrednosti.

Zavezanec ima izdelana poročila o opravljeni kontroli za skladiščne rezervoarjev za skladiščenje nevarnih snovi. Iz izkazanih poročil ni bilo ugotovljenih nepravilnosti.

Naslednji inšpekcijski pregled bo opravljen po letnem planu.